O b l a s t n ý s t o l n o t e n i s o v ý z v ä z Z v o l e n - Študentská 12

**mobil : 0908 343855 - mail:obstz.zvolen@gmail.com**

***R o z p i s***

**majstrovských súťaží v oblasti Zvolen (Zvolen, Detva, Krupina) v stolnom tenise pre súťažný ročník 2018/2019.**

***A. V š e o b e c n é u s t a n o v e n i a :***

**1.** **Súťaže** : 1.oblastná liga a 2. Oblastná liga (5.liga a 6. liga mužov)

**2.** **Riadenie súťaží** : Vypísané súťaže riadi Výkonný výbor oblastného stolnotenisového zväzu Zvolen prostredníctvom svojej športovo-technickej komisie.

**3.** **Usporiadateľ** : Poriadateľom jednotlivých stretnutí budú oddiely, kluby, TJ a pod. (ďalej len oddiely), ktorých družstvá budú vo vyžrebovaní uvedené na prvom mieste.

**4.** **Termíny** : presné termíny budú vo vyžrebovaní na stránke [www.pinec.info](http://www.pinec.info). Obidve súťaže začínajú 1.kolom 7.10.2018.

**5.** **Miesto** : hrá sa v hracích miestnostiach zúčastnených oddielov. Podmienkou je veľkosť miestnosti s možnosťou postavenia minimálne dvoch stolov.

**6.** **Právo štartu** : majú všetky družstvá, ktoré ukončili predchádzajúcu súťaž, zaplatili poriadkové pokuty, postúpili z nižších súťaží a ktoré sa riadne prihlásia do súťaže v súlade s týmito propozíciami.

***7. Podmienky štartu*** :

a) zaslaná prihláška najneskôr do **14.9.2018**,

b) zaplatený vklad 25 eur – na aktíve súťaží

c) súpiska potvrdená ŠTK – ObSTZ Zvolen.

Povinnosť zaslať riadne vyplnenú prihlášku platí aj pre družstvá s právom štartu! Bez zaslania prihlášky nebude družstvo zaradené do súťaže! V prihláške uviesť požiadavky ohľadne štartu, presnú adresu hracej miestnosti a pod.

***8. Úhrada nákladov, poistenie:*** družstvá štartujú na vlastné náklady a poistenie si vybavuje každý oddiel.

***9. Vyžrebovanie:*** na aktíve vedúcich družstiev ObSTZ Zvolen **20. septembra 2016** vo Zvolene so začiatkom o 16:00 hod. v budove Doprastavu. Prípadná zmena miesta a času bude spresnená dodatočne.

***B. T e c h n i c k é u s t a n o v e n i a :***

**1. *Predpis :*** hrá sa podľa Pravidiel a Súťažného poriadku stolného tenisu a ustanovení tohto rozpisu.

Podstatné ustanovenia nového Súťažného poriadku SSTZ :

- set sa končí dosiahnutím 11-teho bodu, alebo vyššieho bodu za podmienky dvojbodového rozdielu

- každý zápas sa hrá na tri víťazné sety

- hráči sa striedajú v podaní po 2 bodoch, od stavu 10 : 10 sa striedajú po 1 bode

***2. Systém súťaží:*** Družstvá mužov každý s každým dvakrát dlhodobo.

***3. Súpisky:*** Pre zostavenie súpisiek platia pravidlá podľa Súťažného poriadku. Každý oddiel musí mať súpisku potvrdenú ŠTK VV ObSTZ. Na súpiske musia byť uvedení všetci hráči, ktorí sú oprávnení za družstvo štartovať. Hráči, ktorí sú na súpiske uvedení na 5., 6. a ďalšom mieste, môžu byť uvedení aj na súpiske toho istého oddielu, ktoré štartuje v nižšej súťaži. Oddiel, ktorý má v tej istej súťaži viac družstiev, môže hráčov rozdeliť podľa vlastnej voľby do A a B družstva. Pri mene hráča na súpiske musí byť uvedené, že za ktoré družstvo bude štartovať. V priebehu súťaže nie je možné, aby hráč z A družstva štartoval za B družstvo a opačne. Pre poradie na súpiske platí slovenský, krajský a oblastný rebríček, pre poradie ostatných hráčov platí vnútrooddielový rebríček.

***4. Zloženie družstiev, poradie stretnutí:***

Stretnutia mužov hrajú min. 4-členné družstvá. Možná kombinácia zostáv (min. traja a pod.) je spresnená v Súťažnom poriadku. Stretnutia sa hrajú na 18 zápasov, Záväzné poradie zápasov je uvedené v Súťažnom poriadku a pred stretnutím sa nežrebuje o poradie A / X, ale domáce družstvo bude mať automaticky X-Y-Z-U a hosťujúce A-B-C-D. V súťažiach riadených ObSTZ Zvolen môžu štartovať aj ženy a to v súlade s prijatými zmenami Súťažného poriadku stolného tenisu článok:

4.3.7.16. ŠTART ŽENY ZA DRUŽSTVO MUŽOV.

4.3.7.16.1. Za družstvo mužov môže nastúpiť v danom stretnutí aj žena,

resp. dorastenka ( maximálne jedna ).

4.3.7.16.2. Na súpiske družstva mužov môže byť uvedených aj viacej žien, všetky musia byť zaradené až za posledným mužom na súpiske a v poradí podľa

ich výkonnosti.

Zostavy štvorhier sú voľné a môžu v nich nastúpiť aj tí, čo nehrajú vo dvojhrách. Striedanie hráča v stretnutí družstiev sa môže realizovať najskôr po odohraní štvorhier a prvej sérii dvojhier. Po vystriedaní musí nový hráč dohrať stretnutie na pozícii striedaného hráča. Vedúci družstva má možnosť striedať ďalšieho hráča s právom štartu, a to v prípade, ak jedno z družstiev dosiahlo 10 bodov v zápase (schválené aktívom 19.9.2013). Striedať môže len hráč, ktorý je prítomný v hale v čase keď vedúci družstva striedanie ohlasuje.

4.3.7.9.1.2. Na štvorhru a 1. kolo dvojhier môžu nastúpiť iba hráči prítomní na nástupe

družstiev pred zahájením stretnutia. Ak sú prítomní len traja hráči (pre 4 členné družstvo) za úplnú zostavu v zmysle čl. 4.3.7.7.2. sa považuje prítomná trojica hráčov. Chýbajúci hráč môže byť doplnený do zostavy na prázdne miesto súpisky až po jeho príchode do haly, avšak najskôr v druhom kole dvojhier, pričom takéto doplnenie hráča sa nepovažuje za striedanie.

***5. Predloženie zostáv družstiev, súpisiek:***

Desať minút pred stanoveným začiatkom stretnutia si vedúci družstiev vzájomne skontrolujú súpisky. Ďalej si vzájomne predložia zostavy. Tieto sú voľné, t.j. každý pretekár oprávnený štartovať za družstvo môže byť postavený na ktorékoľvek miesto zostavy. Zostava, ktorú hlavný rozhodca zapíše do Zápisu už nesmie byť menená.

***6. Čakacia lehota, predohratie a odklad stretnutia:***

Čakacia lehota na súperov sa stanovuje jednotne na 20 minút po stanovenom začiatku stretnutia. Prípadné meškanie je povinný vedúci družstva zdôvodniť krátkym zápisom. Všetky stretnutia sa musia odohrať v termíne podľa vyžrebovania. Predohrať stretnutie v skoršom termíne je možné na základe vzájomnej dohody obidvoch súperov s tým, že vedúci domáceho družstva telefonicky alebo mailom informuje riadiaceho súťaže najneskôr 48 hodín pred začiatkom zápasu. Súhlas ŠTK ObSTZ nie je potrebný. Stretnutie nie je možné odohrať po termíne vyžrebovania (výnimka je možná len z dôvodov uvedených v Súťažnom poriadku).

***7. Hodnotenie výsledkov, postupy, zostupy, rebríčky***

Ak majú po odohranej súťaži dve, alebo viac družstiev rovnaký počet bodov, o ich umiestnení rozhoduje väčší počet bodov zo vzájomných stretnutí. Ak je rovnaký, rozhoduje najskôr rozdiel a potom podiel zo súčtu bodov zo vzájomných stretnutí. Ak ani tieto kritéria neumožňujú určiť poradie, rozhoduje rozdiel, následne podiel bodov zo všetkých stretnutí.

Bodové hodnotenie: Výsledok stretnutia sa hodnotí nasledovne:

za víťazstvo 3 body

za nerozhodný výsledok 2 body

za prehru 1 bod

za kontumačnú prehru 0 bodov

Postupy a zostupy:

a) Družstvo umiestnené v konečnom poradí na poslednom mieste 5. ligy vypadáva do 6. ligy ObSTZ Zvolen.

b) Družstvo, ktoré sa umiestni v 6. lige na 1. mieste postupuje do 5.ligy

c) VV ObSTZ si vyhradzuje právo rozhodnúť o počte postupujúcich a zostupujúcich z 5. ligy a spôsobe ich nahradenia ihneď po skončení súťaže.

ŠTK po skončení súťaží vydá rebríček úspešnosti hráčov podľa dosahovaných výsledkov. Klasifikovaný môže byť len ten pretekár, ktorý odohrá aspoň 40 % z celkového počtu stretnutí. Do úspešnosti sa nepočítajú výsledky dosiahnuté w.o.**.**  Následne vydá aj oblastný rebríček, ktorý bude smerodajný pre zostavovanie súpisiek v nasledujúcom súťažnom ročníku.

***8. Loptičky.*** Môže sa hrať s plastovými loptičkami bielej, alebo oranžovej farby a nelesklé, ktoré sú schválené Medzinárodnou stolnotenisovou federáciou, majú schvaľovací znak ITTF a tri hviezdičky. Družstvo uvedené vo vyžrebovaní na prvom mieste je povinné zabezpečiť k stretnutiu loptičky jednej značky v množstve min. 10 kusov. Pokiaľ domáci oddiel nevie z rôznych príčin zabezpečiť loptičky v kvalite s tromi hviezdičkami a súper doniesol loptičky v takejto kvalite, v množstve min. 10 ks, stretnutie sa odohrá s jeho loptičkami. Pri spore o druh loptičky rovnakej kvality (tri hviezdičky), ale rôznej značky má domáce družstvo právo voľby a pokiaľ sa

súperi nedohodnú ináč, stretnutie sa musí odohrať s loptičkami, ktoré pripravilo domáce družstvo. Pokiaľ sa stretnutie nemôže dokončiť z titulu nedostatku loptičiek prehráva kontumačne družstvo, ktoré nesplnilo túto povinnosť. Zoznam schválených loptičiek je na stránke www.sstz.sk.

***9. Rakety:*** Hráč musí mať farebne rozlíšené poťahy na oboch stranách bez ohľadu na druh poťahu. Povolené farby sú len červená a čierna. Poťah musí byť v zozname ITTF schválených pre nastávajúcu sezónu. Zoznam je k dispozícii na internetovej stránke www.sstz.sk. Upozorňujeme hráčov, že na základe doplnenia pravidiel je od

1. septembra 2008 zakázané používať na lepenie poťahov prchavé lepidlá. Každý hráč je zodpovedný za to, že na jeho rakete je poťah prilepený lepidlom, ktoré neobsahuje škodlivé prchavé rozpúšťadlá. Zoznam schválených lepidiel bude uverejnený na internetovej stránke www.sstz.sk.

***10. Oblečenie:*** družstvá nastupujú na stretnutia v športovej výstroji, ktorá vyhovuje platným pravidlám stolného tenisu.

**11. *Hracie termíny*** : pre obidve súťaže - nedeľa o 10,00 hod.

Ak si družstvá potrebujú zmeniť termín zápasu ,dohodnú sa medzi sebou .V prípade, že sa nedohodnú, riadiaci súťaže určí záväzný termín. Zápas sa môže iba predohrať. Dohodnutý termín predohrávky je povinný vedúci domáceho družstva nahlásiť mailom na [obstz.zvolen@gmail.com](mailto:obstz.zvolen@gmail.com) alebo telefonicky na číslo 0908 343855 najneskôr 48 hodín pred začiatkom zápasu.

Ak sa hosťujúce družstvo k stretnutiu nedostaví ani po čakacej dobe je domáce družstvo povinné čakať dve hodiny od stanoveného začiatku stretnutia. Ak sa do dvoch hodín hosťujúce družstvo dostaví, platia dve zásady:

1/ Ak sa oneskorilo z vlastnej viny, stretnutie sa nehrá a družstvo prehráva kontumačne.

2/ Ak vedúci družstva napíše a podpíše na zadnú stranu Zápisu o stretnutí čestné prehlásenie, že oneskorenie nebolo z vlastnej viny a uvedie dôvod, stretnutie sa musí odohrať.

Dôvodom môže byť:

A/ nedodržanie cestovného poriadku verejným dopravným prostriedkom.

B/ zásah vyššej moci, napr. povinnosť poskytnutia prvej pomoci počas nehody, náhla uzávierka cesty a pod.

Písomný doklad potvrdený kompetentným orgánom musí oddiel zaslať riadiacemu zväzu najneskôr do troch dní po odohratí stretnutia. Ak nezašle doklad, resp. zašle nepatričný doklad družstvo prehráva kontumačne.

**11.** ***Pokuty*** : 5 eur – neskoré odoslanie zápisu zo stretnutia

10 eur – nenastúpenie družstva k stretnutiu

15 eur – druhé nenastúpenie družstva k stretnutiu

- ak družstvo nenastúpi tretí krát bude vylúčené zo súťaže

- v prípade neuhradenia pokuty do stanoveného termínu hrá družstvo v zastavenej činnosti – až do uhradenia

***12. Námietky, protesty, prestupy a hosťovania***

a) Protest v súťaži družstiev, môže podať len vedúci družstva po prejednaní v športovom kolektíve za účasti väčšiny členov družstva, vedúceho a trénera. Protest sa podáva písomne s predpísaným peňažitým vkladom v peňažnej výške: pre oblastné súťaže 7,- EUR. Pripomienky vedúceho družstva uvedené v zápise o stretnutí sa považujú za riadne podaný protest pokiaľ výbor TJ, resp. oddielu - klubu zašle do 5 dní oficiálne vyjadrenie, že trvá na prejednaní protestu a v tejto lehote zaplatí predpísaný peňažný vklad. Doklad o zaplatení zašle príslušnému orgánu. Protesty podané bez vyššie uvedených predpísaných náležitostí sa považujú za nepodané a neprejednávajú sa. Rozhodnutie o proteste v dlhodobých majstrovských súťažiach zašle, resp. oznámi orgán, ktorý o ňom rozhodol písomne obom stranám, alebo cestou Spravodaja.

3.2. P R E S T U P O V É T E R M Í N Y

3.2.1.Hráč môže hlásiť prestup v súťažnom ročníku v čase od 1.4. do15.6

daného roku a od 1.1. do 15.1. nasledujúceho roku. Prestup ohlásený v termíne od 1.4. do 15.6. daného roku je platný po schválení a nadobudne účinnosť od 1.7. daného roku, pričom hráč zostáv a hráčom pôvodného oddielu (klubu) do 30.6. daného roku.

Prestup ohlásený v termíne od 1.1 do 15.1 nasledujúceho roku nadobúda účinnosť okamžite po jeho schválení.

3.2.2.Hráč môže ohlásiť prestup aj v termíne od 16.6. do 15.9.daného roku, pričom v

tomto termíne materský oddiel -klub z ktorého hráč ohlasuje prestup a oddiel -

klub do ktorého hráč hlási prestup je povinný jednoznačne sa vyjadriť k prestupu na predpísanom tlačive "Ohlásenie prestupu - hosťovania" a to : súhlasíme.

Prestup po schválení nadobúda účinnosť okamžite po jeho schválení avšak najskôr od 1.7.daného roku Ak sa materský oddiel -klub uvedie na tlačive nesúhlas resp.nevyjadrí k prestupu hráča na predpísanom tlačive "Ohlásenie prestupu -hosťovania", bude sa to považovať tiež ako nesúhlas a v takom prípade matričná komisia takýto prestup zamietne.

**c) Prestupy hráčov neregistrovaných v databáze SSTZ sa riadia stanovami ObSTZ.**

***13. Zápisy zo stretnutí*** : je povinný zoskenovať a zaslať usporiadateľ stretnutia, vždy vedúci domáceho družstva - mailom na adresu predsedu ŠTK Petra Copláka obstz.zvolen@gmail.com najneskôr do 24 hodín od ukončenia stretnutia

Originál zápisu o stretnutí je povinný domáci oddiel archivovať do konca príslušného súťažného ročníka.

**P o z o r - vedúci domáceho družstva je povinný nahlásiť mailom, SMS alebo telefonicky výsledok zápasu na kontakty predsedu ŠTK Petra Copláka** obstz.zvolen@gmail.com **0908/343855 v deň odohratia stretnutia do 2 hodín od ukončenia stretnutia !!!**

***14. Uverejňovanie informácií:*** Výsledky súťaže vrátane úspešnosti hráčov budú publikované na internete : [www.pinec.info](http://www.pinec.info). Ďalšie informácie vrátane Diskusného fóra sú na stránke [www.obstz-zvolen.webnode.sk](http://www.obstz-zvolen.webnode.sk) prípadne [www.sstz.sk](http://www.sstz.sk) a [www.kstzbb.webnode.sk](http://www.kstzbb.webnode.sk)

Zvolen, 03. septembra 2018

Peter Cerovský v. r. Ing. Peter Coplák v.r. RNDr. Andrej Jankech PhD v.r.

predseda O b STZ predseda ŠTK- O b STZ sekretár O b STZ